6.9.2012 Jurnalul Oficial al Uniunii Europene L 240/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 23 martie 2012 de autorizare a deschiderii negocierilor pentru un acord internațional privind înființarea Fundației UE-ALC cu statut de organizație internațională (2012/493/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 218 alineatele (3) și (4), având în vedere recomandarea Comisiei Europene, întrucât ar trebui deschise negocieri în vederea încheierii unui acord internaţional privind înființarea Fundației UE-ALC cu statut de organizație internațională între Uniunea Europeană şi statele membre ale acesteia și țările din America Latină și Caraibi, ADOPTĂ PREZENTA DECIZIE: Articolul 1 (1) Comisia este autorizată să deschidă negocieri pentru un acord internațional privind înființarea Fundaţiei UE-ALC cu statut de organizație internațională între Uniunea Europeană şi statele sale membre şi țările din America Latină și Caraibi. (2) Negocierile se desfăşoară pe baza directivelor de negociere care figurează în addendumul la prezenta decizie. Articolul 2 Comisia este desemnată drept negociator din partea Uniunii. Articolul 3 Negocierile se desfăşoară în consultare cu Grupul de lucru pentru America Latină (COLAT/AMLAT). Articolul 4 Prezenta decizie se adresează Comisiei. Adoptată la Bruxelles, 23 martie 2012. Pentru Consiliu Președintele C. ASHTON